# Aidahas

| Aidahas *Idaho* |
| --- |
|

|  |  |
| --- | --- |
|  |  |
|  |  |
|  |

 |
|  |
| Laiko juosta: (UTC-8) ------ vasaros: (UTC-7) |
|  |
| **Valstybė** |  Jungtinės Amerikos Valstijos |
| **Administracinis centras** | Boisis |
| **Apygardos** | 44 |
| **Oficialios kalbos** | anglų |
| **Įkūrimo data** | 1890 m. |
| **Gubernatorius** | Butch Otter (R) |
|  |
| **Gyventojų** (2020) | 1 900 923 (39) |
| **Plotas** | 216 900 km² (14) |
|   - vandens % | 0,98 % |
| **Tankumas** (2020) | 9 žm./km² (44) |
| **Aukščiausia vieta** | Bora kalnas (3862 m) |
|  |
| **ISO 3166-2** | US-ID |
|  |
| **Tinklalapis** | idaho.gov |
|  **Vikiteka** | Aidahas |

**Aidahas** (angl. *State of Idaho*) – 43-oji JAV valstija, įkurta 1890 m. liepos 3 d. Sostinė ir didžiausias miestas – Boisis. Plotas 216,9 tūkst. km²; 1,9 mln. gyventojų (2020 m.).

Aidaho valstija vadinama „Brangakmenių valstija“ (angl. *The Gem State*) dėl joje esančių naudingųjų iškasenų. Valstijos devizas – *Esto Perpetua* („Tebūnie ji amžina“).

## Istorija

Žmonės šias vietas apgyvendinę jau daugiau nei 14 tūkst. metų. Iki 1846 metų priklausė Didžiajai Britanijai, vėliau JAV. Pirmos organizuotos gyvenvietės įkurtos apie 1860 metus. Teritoriją norėta padalinti Nevados ir Vašingtono, bet 1890 pasiekė valstijos statusą. Garsėjo kaip kalnakasybos, turizmo ir žemdirbystės valstija. Dabar ketvirtadalį pajamų gauna iš mokslo ir technologijų srities.

## Geografija

Aidahas ribojasi su Vašingtono, Oregono, Nevados, Jutos, Montanos, Vajomingo valstijomis ir Kanados Britų Kolumbija. Reljefas nelygus, retai kur apgyvendintas. Uoliniuose kalnuose daugybė naudingų išteklių. Gyvačių upė teka pro Pragaro kanijoną.

Didžiausios Aidaho upės: Gyvačių upė (angl. *Snake river*), Skaidriavandenė upė (angl. *Clearwater river*) ir Lašišų upė (angl. *Salmon river*).

Aidaho aukščiausia vieta Boraho viršūnė (3862 m). Žemiausia vieta Liuistonas (angl. *Lewiston*) (217 m).

Rytų Aidahe yra „Aidaho nacionalinė laboratorija“ (*Idaho National Laboratory*), kurios istorijoje buvo virš 50 branduolinių reaktorių naudojami branduolinės energijos tyrimams.

Pietinės dalies kraštovaizdis (Greiso ežero draustinis)
Javų laukai
### Klimatas

Klimatas žemyninis, nors vis tiek jam daro įtaką Ramusis vandenynas. Skirtingose valstijos vietose klimatas skiriasi. Žiemos sausokos šaltos, vasaros drėgnos, karštos (iki 38 °C).

## Gyventojai

Rasinė sudėtis 2020 m.:

* baltieji – 82,1 %
* lotynoamerikiečiai – 12,2 %
* azijiečiai – 1,5 %
* indėnai – 1,4 %
* afroamerikiečiai – 0,9 %

Dauguma gyventojų vokiečių, anglų, airių, škotų, meksikiečių, filipiniečių, kinų kilmės. Yra indėnų bendruomenių (nespersai, šošonai).

### Didžiausi miestai

2021 m. duomenys

* Boisis (231 537 gyv.)
* Meridianas (115 227 gyv.)
* Nampa (98 881 gyv.)
* Aidaho Folsas (64 339 gyv.)
* Kaldvelas (58 872 gyv.)

### Demografija

| Metai | 1870 | 1880 | 1890 | 1900 | 1910 | 1920 | 1930 | 1940 | 1950 | 1960 | 1970 | 1980 | 1990 | 2000 | 2010 | 2014 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Gyventojų skaičius | 14999 | 32610 | 88548 | 161772 | 325594 | 431866 | 445032 | 524873 | 588637 | 667191 | 712567 | 943935 | 1006749 | 1293953 | 1567582 | 1634464 |

Boisio vaizdas
### Religija

2004 metų apklausos duomenimis

* Krikščionys – 65 %
	+ Protestantai – 29,3 %
	+ Mormonai – 22,8 %
	+ Katalikai – 14,3 %
* Netikintys – 20 %
* Kiti – 7,2 %

## Ekonomika

2004 metais valstija uždirbo 43,6 milijardų dolerių. Valstijos ekonomikoje svarbus vaidmuo tenka žemės ūkiui, čia užauginama beveik trečdalis visų JAV bulvių.

## Šaltiniai